ابن ايبك الدوادارى

ابو بكر بن عبد الله بن أيبك الدوادارى ( مش معروف مكان و تاريخ الولاده و الوفاه) مؤرخ مصرى مملوكى نشأ وعاش فى حارة الباطلية فى القاهرة. جده " ابن أيبك كان امير صرخد ، و أبوه " عبد الله بن أيبك و هو نفسه كانو على إتصال بأكابر الايوبيه والمماليك و شافوا بنفسهم أحداث تاريخيه كتيره و مهمه جداً زى سقوط الدوله الأيوبيه و ظهور الدوله المملوكيه. من أهم مؤلفاته " كنز الدُرر وجامع الغُرر " و " درر التيجان وغرر تواريخ الزمان ".

كنز الدُرر وجامع الغُرر ( 9 مجلدات ) بيعتبر من أهم الكتب اللى إتكتبت عن العصر الأيوبى و العصر المملوكى لإن ابن أيبك الدوادارى حضر بنفسه أحداث حصلت فيها قبل ما يظهر المؤرخين المشهورين التانيين زى " المقريزى " و ابن تغرى " و " ابن إياس ".

 فهرست 

 المراجع 
 ابو بكر بن عبد الله بن أيبك الدوادارى : كنز الدرر وجامع الغرر، المعهد الألمانى للآثار الاسلامية، القاهرة 1971.
 القلقشندى : صبح الأعشى فى صناعة الإنشا ، دار الفكر، بيروت 1988.
 الدرر المطلوب فى أخبار ملوك بنى أيوب ، تقديم ،المعهد الألمانى للآثار الاسلامية، القاهرة 1972.
 صلاح الدين المنجد : تقديم، الدرة المضيئة فى أخبار الدولة الفاطمية، المعهد الألمانى للآثار الاسلامية، القاهرة 1961.

تصنيف:مؤرخين
تصنيف:مؤرخين مصريين
تصنيف:مصريين
تصنيف:مماليك
تصنيف:الدوله الايوبيه